
A. Dambrauskas - Jakštas 
(1860.VIII.26—1938.11.19) 


Vytauto Didžiojo Universiteto garbės profesorius, Teolo- 
gijos Filosofijos, Humanitarinių Mokslų ir Matematikos Gam- 
tos Fakultetų garbės daktaras, buvęs Teologijos Filosofijos 

Fakulteto ordinarinis profesorius, teologijos magistras, 
prelatas. 


Vytauto Didžiojo Universiteto Rektoriaus | 
prof. M. Romerio kalba iškilmingajame 
vasario 16 d. posedyje 


Šis mūsų iškilmingas Universiteto posėdis mums įgyja ypa- 
tingos reikšmės dėlei to, kad mūsų Universiteto sukaktuvės, 
kurios visuomet sutampa su Lietuvos Nepriklausomybės sukak- 
tuvėmis, šiais metais sutampa su Nepriklausomybės 20 metų 
minėjimu. Visuomet per mūsų Universiteto metinę šventę mes 
džiaugiamės Lietuvos Nepriklausomybė, Mes niekuomet neuž- 
mirštame, kad Universitetas yra Nepriklausomos Lietuvos kū- 
rinys, ir jeigų Universitetas yra brangus šios Nepriklausomybės 
vaisius, tai ir šalies Nepriklausomybė yra brangi Lietuvos Uni- 
versiteto garantija ir pamatinė jo gyvavimo ir klestėjimo pre- 
misa. Sakau — mes tai niekuomet neužmirštame, ne tiktai 
šiandien, kai minima Nepriklausomybės 20 metų, bet ir nuolat. 
Ir kasmet vasario 16 dieną, iškilmingai minėdami Universiteto 
įsteigimo sukaktį, mes drauge pagerbiame ir įsakmiai minime 
ir Nepriklausomybės paskelbimą. Ir jau pats Nepriklausomy- 
bės paskelbimo ir Universiteto įsteigimo datos (nors ir ne metų, 
bet dienos) sutapimas, kuris nėra atsitiktinis, nes ši didžioji 
tautinė vasario 16 diena buvo sąmoningai ir valingai Lietuvos 
Universitetui įsteigti parinkta, mums nuolat primena ir simbo- 
lizuoja tą organinį ryšį, kuris Lietuvos mokslą jungia su Lietu- 
vos politine laisve tarptautinėje Žmonijos bendruomenėje. Lie- 
tuvos mokslas yra ir bus Lietuvos Nepriklausomybei ištikimas. 
Ir ne tiktai todėl, kad politinis mūsų krašto pavergimas pa- 
kirstų šį mokslą, atimtų jam sąlygas veikti ir plėstis, sulaikytų 
augimą jo jaunų gyvų daigų, išaugintų per šiuos pirmuosius 
Nepriklausomybės 20-tį metų, versdamas jį tylėti arba jo pa- 
jėgas svetimiems tikslams tarnauti ir jo laisvą reiškimąsi su- 
siaurindamas iki kurių nors neryškių ir silpnučių privatinės 
mokslo draugijos ar panašios organizacijos veikimo ribų, kaip 
kad tatai Lietuvoje buvo iki Didžiojo Karo. 

Nepriklausomybės praradimas, Lietuvos tarptautinės auto- 
nomijos netekimas ar suvaržymas — tai būtų skaudus smūgis 
Lietuvos mokslui. Tačiau ne tiktai save ir savo kūrinius begin- 
damas Lietuvos mokslas vertina ir brangina Lietuvos Nepri- 
klausomybę ir visuomet solidarizuoja su šios Nepriklausomybės 

reikalu, pasiryžęs visomis savo pajėgomis ją remti ir ginti. 
Mokslas vertina ir brangina ne tiktai save in abstracto, bet ir 
savo gyvą socialinį vaidmenį, savo gilią visuomeninę funkciją, 
kuri jam suteikia tam tikros moralinės reikšmės žmonių visuo- 
menėje. Šitas morališkai visuomeninis mokslo aspektas, suda- 
ras jo garbę ir jo sąžinę, nustato jo solidarumą su socialine ap- 
linkuma, kurioje jisai veikia, iš kurios jis pats yra kilęs, iš ku- 
rios savo pajėgas jis semia ir kurios likimas taip pat jo, šio 
mokslo, yra paveikiamas. Dėl šio jame glūdinčio morališkai 
visuomeninio elemento mokslas yra sociališkai atsakingas ir šį 
savo atsakingumą jisai jaučia ir vertina, kaip savo garbės 
veiksnį. Jam negali būti ir nėra vis tiek, kuriems tikslams jis 
yra sunaudojamas, kur jis yra nukreipiamas, ar ir kiek jojo 
veikimas bus geras ar piktas žmonėms ir jųjų bendruomenei 
jo veikimo šaly. Lietuvos mokslas yra susijęs su gyva ir laisva 
Lietuva ne tiktai todėl, kad jis Lietuvos yra reikalingas, bet 
ir todėl, kad Lietuva jo yra reikalinga, kas jam uždeda pareigą. 
Lietuvos mokslo veikėjai nėra kažkokios abstraktinės esybės, 
jie yra socialiniai šalies visuomenės žmonės. Jie nusimano, kad 
tiktai laisvoje savo šaly jųjų mokslinis veikimas duos šaliai 
maksimumą jai reikalingų mokslo vaisių, kuriais ji galės pasi- 
naudoti. Jie nusimano, kad drauge su kitokių socialinių šalies 
funkcijų veikėjais taip pat ir jie yra šalies Nepriklausomybės 
kūrėjai, kurie ją sutvirtina ir jai kultūrinę armatūra duoda ir 
kurie jos vaisius, jos turtus ir brangenybes didina ir apsaugoja. 
"Tad mokslo pajėgoms Lietuvos 'Nepriklausomybė yra brangi, ir 
šios pajėgos jai visuomet buvo, yra ir bus ištikimos. 

Mes švenčiame Lietuvos Nepriklausomybės 20 metų. 20 
metų mus šiandien skiria nuo tos II.16 d., kurią mes laikome 
Nepriklausomybės įsteigimo data. Kodėl gi, būtent, nuo šios 
dienos, mums jau brangia tapusios datos, priimta skaityti Ne- 
priklausomos Lietuvos Valstybės amžius? Mums, mokslo žmo- 
nėms, tikslaus analizo ir tiesos reiškėjams, šis klausimas gal ir 
tinka paliesti ypatingai todėl, kad mokslas objektyvinių faktų 
paslėpti negali ir kad tos socialinės disciplinos, kurioms tenka 
susidurti su Lietuvos politine istorija, turi konstatuoti, kad 
1918.11.16 d. Lietuva dar netapo nepriklausoma ir kad tuo laiku 
Lietuvos valstybės, kaip socialinio fakto, dar nebuvo. Aš pats, 
kaip konstitucinės teisės profesorius, dėstau, jog valstybė, kaip 
tam tikras sui generis socialinis junginys, yra tiktai tada, kai 

yra pasireiškę visi konstruktyviniai jos elementai, tam tikri 
charakteringu būdu susikombinavę tam tikriems šalies visuo- 
menės socialiniams tikslams siekti ir, būtent, tam tikru kolek- 
tyvinio veikimo metodu. Jeigu tai yra pasireiškę, tai valstybė 
yra, nors ji dar nebūtų tarptautinių jėgų pripažinta ir tarptau- 
tinės asmenybės dar neturėtų, vadinasi, — dar netaptų tarp- 
tautinio socialinio bendravimo tikru teisiniu nariu. Tarptauti- 
nėje Žmonijos bendruomenėje ji dar gali būti, taip sakant, lau- | 
kiniu gaivališkų vietos socialinės jėgos kūriniu, neįleistu į tei- 
sinį tarptautinį socialinį bendravimą, nesinaudojančiu tarptau- 
tiniu teisiniu status'u, tačiau vis dėlto ji, kaip teritorinė vietos 
valstybė, jau yra ir pajėgia, kaip tokia, veikti. Antrą vertus, — 
kad ir būtų in abstracto sukonstruota ir kieno paskelbta valsty- 
bė, tai net ir būdama kurių kitų valstybių, kaip tarptautinis 
asmuo, pripažinta, ji vistiek, kaip socialinis teritorinis valsty- 
binis junginys, neegzistuos tol, kol tikrenybėje ji nėra susida- 
riusi visais savo elementais ir kol ji nepajėgia valstybiniais s0- 
cialinio bendravimo principais ir metodais funkcionališkai 
veikti. : 

Ir štai mokslas konstatuoja, kad 1918.II.16 d. Lietuvos val- 
stybė ne tiktai tarptautiškai nebuvo pripažinta, bet ir tikreny- 
bėje nebuvo Lietuvoje įsikūrusi kaip pajėgus valstybiškai veikti 
junginys. Paskelbtajai valstybei trūko ypač valdžios, pajėgian- 
čios veikti imperiumu, ji neturėjo jokios savo funkcijai monopo- 
lizuotos teritorijos, ir gyventojai tos teritorijos, į kurią na- 
cionaliniais ir istoriniais titulais ji pretendavo, dar nebuvo su- 
kurti į funkcionalinį valstybinės tautos vienetą. Lietuva dar buvo 
svetimų valstybių jėgų dispozicijoje. Tikrai autonomiškai, su- 
vereniškai valdytis ji tuo laiku dar nepajėgė. Jeigu šalies visuo- 
menėje, ypač tautinėje lietuviškoje šios visuomenės dalyje, su- 
darančioje svarbiausiąjį konstruktyvinį šios visuomenės veiks- 
nį, Valstybės Taryba, paskelbusi Nepriklausomybės aktą, ir tu- 
rėjo tam tikro autoriteto, kuris veikė šios visuomenės dalies 
nusistatymą ir pasiryžimą draugingai remti Valstybės Tarybos 
akciją, tai vis dėlto realių tikrų priemonių sudrausti bet kurį 
pasipriešinimą ir organizuoti paskelbtąją valstybę imperiumu, 
subordinuojančiu valdžios įsakymams visus gyventojus, kaip 
valstybinę tautą, ji neturėjo. Valdžios sudaryti ji negalėjo. O 
be valdžios, kaip ir be subordinuotos teritorinės tautos, pagaliau 
be monopolizuotos vienos galios veikimui teritorijos — nėra 

valstybės. Tad kodėl gi nuo tos Vasario 16 dienos, nuo to Ne- 
priklausomybės paskelbimo mes nustatome Nepriklausomos Lie- 
tuvos Valstybės amžių? Ar mes neklystame, tai darydami ? ma 
neklystame ir štai dėl ko. 


1918.II.16 d. Nepriklausomybės paskelbimo Aktas — tai 
buvo tas centrinis ktas, kuriame susikondensavo ir pasireiškė 
visa ta Lietuvos žemės sąmoninga ir valinga energija, kuri Lie- 
tuvoje pamažu augo ir stiprėjo per visą XIX amžių ir kuri ypa- 
„tingai intensyvi tapo taip vadinamajame tautiniame Lietuvių 
atgimime, įvykusiame XIX amžiaus pabaigoje ir XX-jo pra- 
džioje. Visas tas sociališkai tautinis judėjimas, kuris reiškėsi 
įvairiais takais, srovėmis, iniciatyvomis, aukomis, kuris plėtėsi, 
augo, stiprėjo — nuo Poškos, Giedraičio, Valančiaus, Daukanto, 
Ivinskio iki Vileišio, Basanavičiaus, Šliupo, Kudirkos, Tumo 
Vaižganto, Maironio ir kitų, iki Aušros, Varpo, Apžvalgos, Tė- 
vynės Sargo, Darbininkų Balso ir nuo šių pastarųjų per knyg- 
nešius, per Didįjį Vilniaus Seimą ir 1905 m. judėjimą iki paties 
Didžiojo Karo — tai buvo Lietuvos kelias į Nepriklausomybę. 
Nepriklausomybė, Lietuvos teisiškai politinė autonomija Žmo- 
nijos pasauly, laisvas savo likimo disponavimas, sprendimas ir 
tvarkymasis — tai buvo tikroji viso judėjimo esmė. Laisvės 
valia buvo jau išugdyta ir subrendusi, ji glūdėjo visame rene- 
sanso judėjime, ji aiškėjo kiekviename naujame judėjimo žygy. 
Reikėjo tiktai sąlygų šiai valiai realizuoti, reikėjo jai šių są- 
lygų akivaizdoje pasireikšti, nutraukti kaukes, kuriomis aplin- 
kybės vertė dengti tikrus aiškius siekimus. Reikėjo pagaliau 
ištarti didysis Lietuvos tiesos ir jos valios žodis. Tą žodį ir pa- 
sakė Lietuvos Valstybės Taryba 1918.11.16 d. Būtų, žinoma, 
naivu manyti, kad II.16 d. aktu Taryba Nepriklausomybės žodį 
įkūrė, kaip Deus ex machina, kad jinai jį išgalvojo. Jeigu tai 
būtų jos kūrinys, staiga, nei iš to, nei iš šio išdygęs jos dvide- 
šimties veikėjų galvose, jeigu tas žodis nebūtų organiškai išdy- 
gęs iš išgyvento šalies renesanso, kaip jojo idėja, kaip visų au- 
kų, iniciatyvų, energijų ir troškimų pati esminė tiesa, kaip ša- 
lies gyvybės esencija ir visuomenės valios imperatyvas, tai 
II.16 d. Nepriklausomybės paskelbimo aktas nebūtų toks galin- 
gas ir mums toks šventas. Tame ir yra jo didybė, kad jis pa- 
reiškė tai, kas kaip tik turėjo būti pareikšta, kad jisai sudaro 
"Lietuvos renesanso šventąjį testamentą, kad jisai buvo ir yra 

istorinis, kad jisai pastatė tašką ant i, kuris nebuvo atsitikti- 
nis. 1918.II.16. d, aktas — tai Lietuvos renesanso kūrinys, jos 
artimiausios praeities kondensuotas žodis ir jos ateities titulas. 


Nepriklausomybės akto paskelbimas nesutapo su faktinu 
Lietuvos Valstybės įsteigimu. Šventojo šalies žodžio ir Lietu- 
vos tiesos paskelbimas iš karto nesugriovė, kaip kad Jerichono 
trimitai, svetimų jėgų galybės. Jos dar liko, jos mėgino šį aktą 
sudrausti, jos-prieš jį reagavo. Tačiau žodis jau buvo ištartas, 
ir šalies visuomenės, o ypač žymiausios, lietuviškosios, jos da- 
lies sąmonė šiame žody pažino savo troškimų, savo idealų: ir 
savo renesanso siekimų tikslą ir tiesą ir jį priėmė, kaip savo 
ir tuo pačiu šalies sąžinės ir garbės formulę, kurios įgyvendini- 
mas tapo kolektyvinio šalies judėjimo - programa ir politiniu 
reikalavimu, O kadangi valstybė, kaip kiekviena socialinio ben- 
dravimo forma, prieš gimdama teisiškai socialinių faktų tikre- 
nybėje, turi gimti šio socialinio bendravimo dalyvių sąmonėje, 
kaip kolektyvinis siekimas ir kolektyvinės energijos bei valios 
veiksnys, tai Vasario 16 dienos Nepriklausomybės paskelbimo 
aktas, kuris teisingai ir ryškiai suformulavo praeities ir rene- 
sanso sintezę ir kolektyvinėje šalies sąmonėje įžiebė tą bendrojo 
siekimo ir energijos bei valios židinį, sudaro tikrąjį Nepriklau- 
somos Lietuvos Valstybės genezio aktą. Faktiškai Nepriklau- 
somoji Lietuvos Valstybė tapo įgyvendinta tarp 1918 m. lapkri- 
čio mėnesio, kada buvo išleista pirmoji laikinoji konstitucija ir 
buvo sudaryta pirmoji laikinoji vyriausybė, ir 1919 m. liepos 
mėnesio, kada galutinai tapo likviduota paskutinė svetimosios 
okupacijos liekana (neskaitant, žinoma, Vilniaus krašto; čia 
turiu galvoje tiktai Vokiečių karinę okupaciją Didžiosios Lie- 
tuvos teritorijoje). Tačiau šiam faktinam valstybinio Lietu- 
vos junginio įsteigimui 1918.11.16 d. aktas sudarė tikrą teisiš- 
kai psichologinę premisą. Tiesa — ir pats Vasario 16 dienos 
aktas, kaip esu sakęs, buvo išvada, pagrįsta premisomis, glū- 
dinčiomis anksčiau įvykusiame tautiniame Lietuvos renesanse; 
tačiau visos anos renesansinės premisos susikondensavo ir sin- 
tetiškai pasireiškė jame, kaip jųjų formulėje, iš kurios jau be- 
tarpiškai išdygo Nepriklausomos Lietuvos Valstybės faktas. 
Tad visiškai teisingai Lietuvos sąmonėje ir teisinėje Lietuvos 
konstrukcijoje Nepriklausomos Lietuvos Valstybės pradžia yra 
įjungta į 1918.11.16 d. aktą. . 

Šiandien mes džiaugiamės ne tiktai sulaukę Nepriklauso- 
mybės, bet ir išgyvenę 20-tį šios Nepriklausomybės metų. Re- 
nesanso svajonė ir idealas, 1918 m. imperatyvas, mums jau yra 
faktas ir nusistojusi tikrenybė. Tiesa — ši tikrenybė turi trū- 
kumų. Nepriklausoma Lietuvos Valstybė nerealizavo visos savo 
teritorijos; iki šiol iš jos faktiškai yra išjungta jos sostinė ir 
žymi jos Rytų sritis. Ne viskas yra baigta ir konsolidacijos at- 
žvilgiu sutvarkyta ir Lietuvos Vakaruose. Be abejo, yra ir kitų 
trūkumų. Pagaliau ir tarptautinė būklė yra sunki. Tarptau- 
tinėje bendruomenėje labai yra įsigalėję anarchijos veiksniai: 
tarptautinio banditizmo, grobimo, agresijos, vienašališkai su- 
daromų taip vadinamųjų „įvykusių faktų“ metodai ardo tarp- 
tautinę teisinę tvarką ir jos institucijas. Šitokioje tarptautinių 
santykių atmosferoje atskirų valstybių saugumas tampa netik- 
ras. Tačiau, antrą vertus, joks smūgis, joks smurto ir neteisės 
aktas nepajėgs pavergti tų, kurie yra entuziastiškai pamylėję 
laisvę ir pasiryžę ją ginti usgue ad finem; nepajėgs bent tol, 
kol jie fiziškai yra gyvi. Valstybinio Lietuvos junginio nebuvo 
tada, kada Lietuvių sąmonėje ir valioje jam buvo kuriamos pre- 
misos, iš kurių išdygo Nepriklausoma Lietuva. Šiandien ji yra. 
Jos premisos mūsų sąmonėje ir valioje tebėra gyvos, jos dar 
sutvirtėjo, o be to, šiandien mes turime šių premisų kūriniui 
ginti ir tvirtinti technikinių priemonių, kurių anaisiais laikais 
mes nebuvome turėję. Tad per Nepriklausomą valstybę mes ta- 
pome turtingesni, pajėgesni, mes esame ir šviesesni, mūsų ko- 
lektyvinis veikimas tapo tikslesnis, o tuo pačiu ir mūsų optimis- 
tinė nuotaika 20-tį Nepriklausomybės „metų minint turi būti 
pakelta. Sursum corda! Laisvoje Lietuvoje neturi būti mažiau 
gyvybės ir entuziazmo, negu kad joje buvo tada, kai formališ- 
kai ir faktiškai ji buvo pavergta, tačiau būdama pavergta ji vis 
dėlto ne tiktai savo laisvę išlaikė savo sąmonėje ir valioje, bet 

pagaliau ir formą jai laimėjo. 

Greta militarinės, teisinės, Ain ĖS, politinės arma- 
tūros, kuri Lietuvos laisvei yra organizuojama jos Niepriklau- 
somos Valstybės, jai yra būtina ir kultūrinė bei mokslinė arma- 
tūra. Mes, Universitetas, kaip aukštoji studijų ir mokslo insti- 
tucija, esame šios armatūros veikėjai. Tai mūsų garbė ir mūsų 
sąžinė. Vytauto Didžiojo Universitetas sveikina Laisvąją Tė- 
vynę Jos Nepriklausomybės 20 metų dieną. Sveikina ir jai sa- 
vo mokslinę, kultūrinę ir pedagoginę funkciją paveda. 


Per 20 metų Lietuvos Nepriklausomybė sustiprėjo ir nu- 
sistojo. Bet per tuos 20 metų žymiai sustiprėjo ir nusistojo ir 
Lietuvos mokslas, ir tai daugiausia kaip tik Nepriklausomybės 
dėka. Tai aišku ir nereikalinga įrodymų. Užtenka palyginti 
tai; ką mokslo ir mokymo srity mes jau turime ir kasmet pada- 
rome, su tuo, ką turėjome ir ką pajėgėme daryti šalies pavergi- 
mo metu. Už penkerių metų, kai bus švenčiama Nepriklauso- 
mybės jubiliejiniai 25 metai, Universitetas pasistengs paruošti 
ir Lietuvos visuomenei patiekti pilną vaizdą viso to, kas mokslo 
srity Nepriklausomoje Lietuvoje tapo pasiekta. 


Akademinė informacija. 1937.XI.17 d. tapo iš- 
leistas naujas Vytauto Didžiojo Universiteto Statutas. Tai yra 
trečias statutas, tvarkąs mūsų Universitetą. Jis mums yra 
veikiąs valstybinis įstatymas, kuris tuo pačiu mum turi impera- 
tyvinės galios. Žinoma — de lege ferenda, jeigu tektų liesti 
įstatymų iniciatyva universiteto tvarkymo atžvilgiu — akade- 
miniai veiksniai būtų galėję šiame statute konstatuoti tai, kas 
būtų taisytina, tačiau mes turime dėl jo pasisakyti de lege lata. 
Šiuo laiku Universiteto veiksniai — akademinė vadovybė, Se- 
natas, fakultetai — ryšium su nauju statutu turi atlikti gana 
žymų teisinio susitvarkymo darbą. Visa eilė reglamentinių aktų 
turi tiksliai sutvarkyti įvairias funkcionalines akademinio gyve- 
nimo sritis interpretuojant ir paruošiant vykdyti statuto nuosta- 
tus. Šių aktų svarbiausieji yra šie: bendras Universiteto re- 
guliaminas, visų fakultetų reguliaminai, Studentų organizacijų 
taisyklės, Studentų Atstovybės statutas ir Studentų Ligonių Ka- 
sos statutas. Jųjų tiktai du paskutinieji — Studentų Atstovy- 
bės ir Ligonių Kasos statutai — jau yra Senato priimti, p. Švie- 
timo Ministro patvirtinti ir šiuo laiku jau vykdomi. Jie buvo 
iškelti į pirmą šių darbų eilę todėl, kad be šių aktų šie svarbūs 
akademinio gyvenimo reikalai iš viso negalėjo būti tvarkomi, o, 
be to, reikėjo Atstovybės ir Ligonių Kasos veikimas laiku ap- 
rūpinti lėšomis ir tatai kaip tik pritaikyti semestrinių mokes- 
čių mokėjimo terminui. Tenka konstatuoti, kad Studentų Atsto- 
vybės ir ypač labai svarbiu Ligonių Kasos atžvilgiu naujasis 
U-to Statutas suteikė šioms institucijoms tvirtą teisinį ir taip 
pat finansinį pagrindą ir šiuo atžvilgiu labai naudingai patar- 
navo akademinei studentų visuomenei, 


Študentų organizacijų taisyklės šiuo laiku yra Senato 
svarstomos. Senatui jas priėmus, jos remiantis statutu taip 
pat bus reikalingos p. Švietimo Ministro patvirtinimo. Čia 
tenka paminėti ypač du momentai, liečią Studentų organizaci- 
jas ir paaiškėję jau iš paties Statuto nelaukiant ypatingų tai- 
syklių. Tai yra: pirma — kategoringai aprėžtas studentų orga- 
nizacijos narių skaičiaus minimumas (25 nariai), kuris parei- 
kalavo uždaryti visą eilę iki šiol gyvavusių smulkių studentų or- 
ganizacijų; antra — tai yra organizacijų šefų, arba globėjų, 
institucija; šie globėjai bus Senato skiriami iš vyresniojo moks- 
lo personalo. Šiuo laiku Senatas kaip tik šį skyrių svarsto. Se- 
natas yra nusistatęs, kiek bus galima ir kiek jis ras tikslinga, 
skaitytis su pačių studentų organizacijų pageidavimais dėl joms 
skiriamų globėjų, tačiau šiuo atžvilgiu Senatas šiais pageida- 
vimais teisiškai nėra suvaržytas ir organizacijų pageidavimų 
reiškimas nesudaro šių organizacijų teisės sau rinkti globėją; 
šitokios teisės jos neturi, tačiau Senatas stengsis su tais pagei- 
davimais skaitytis, kad globėjų, kūrių funkcija yra pedagoginė, 
santykiai su jų globojamąja organizacija būtų nuoširdūs. 

Bendrojo Universiteto reguliamimo projektas yra regulia- 
mino komisijos paruoštas, tačiau dar Senato neapsvarstytas ir 
nepriimtas. Fakultetų reguliaminai turės būti galutinai paruošti 
Senatui priėmus bendrąjį U-to reguliaminą, su kuriuo jie turės 
būti derinami. Jie bus Fakultetų Tarybų priimti ir Senato tvir- 
tinami. Mes tikimės, kad per šį pavasario semestrą mes šitą 
svarbų teisinio susitvarkymo darbą baigsime. 


Universitetui tapo pasiūlyta paruošti racionalizuotas penk- 
mečio ir dešimtmečio veiklos planas. Universitetas mano tai 
atlikti iki Velykų. Atskirus savo veiklos planus tuo tarpu ruo- 
šia fakultetai, Biblioteka ir, kiek tai liečia statybą, Ūkio Ta- 
ryba, o vėliau iš šių elementų bus sudarytas bendras Un-to pla- 
nas. Čia reikėtų numatyti, ką Universitetas turėtų artimiau- 
sioje ateity duoti valstybei ir visuomenei įvairiose savo veikimo 
srityse ir kurių priemonių jisai dar būtų reikalingas tam, kad 
pajėgtų tiksliai savo darba atlikti ir intensifikuoti. Apie šį pla- 
ną dabar, žinoma, būtų dar anksti kalbėti, tačiau visiškai jau 
aiški yra statybos plano problema; jos paruošimas nebaigtas, 
bet pati problema aiški: baigus dabartinę kapitalinę Univer- 
siteto klinikų statybą pirmoje vietoje stovi Universiteto Biblio- - 

tekos statyba, o po jos eina Bendrųjų Universiteto Rūmų sta- 
tyba. Šie Bendrieji ar centriniai Universiteto Rūmai apimtų, 
kaip manome, Rektorato, kanceliarijos, centrinių įstaigų patal- 
pas, Universiteto aktų salę, posėdžių sales ir eilę akademinių 
auditorijų bei sėminarams patalpų ypač skaitlingam Teisių fa- 
kultetui. Toliau dar numatoma Technikos Fakulteto rūmų 
statybą. 

Iškilmingas Universiteto Tarybos posedis 
1938. II. 16 d. 


Posėdyje dalyvavo profesoriai, taip pat svečių ir studentų. 

Sukakties proga buvo gauti sveikinimai telegramomis ir 
laiškais iš Latvijos Universiteto Rektoriaus prof. Primanio, 
Latvijos Universiteto Medicinos Fakulteto prof. Alksnio, Stras- 
burgo Universiteto prof. Redslobo, VDU garbės daktaro Pr. Ma- 
šioto, Švedų Lietuvių Draugijos Stockholme, Vismontų Latvių 
„Saulės“ Draugijos knygyno. 


Posėdis pradėtas Tautos himnu. Paskui Universiteto cho- 
ras padainavo konservatorijos profesoriaus V. K. Banaičio 
kantatą „Sveika būk, Tėvų šalie“ (žodžiai garbės prof. A. Jakšto 
Dambrausko). 


P. Rektorius prof. M. Romeris pasakė kalbą, pritaikytą 
20 metų nepriklausomybės sukakčiai, paliesdamas taip pat ir 
aktualiausius Universiteto reikalus (ji įdėta šiame „V. D. Uni- 
vesiteto Žinių“ numeryje). 


Universiteto Sekretorius prof. J. Blažys pateikė kai ku- 
rių duomenų iš Universiteto gyvenimo. Pajamų Universitetas 
per 1937 m. gavo 914.558,69 Lt, išlaidų turėjo paprastų 
4.622.508,11 Lt, nepaprastų — 2:607.101,60 Lt, iš viso 7.229,609, 
71 Lt. Personalo 1937 m. rudens semestre buvo: vyresniojo 
mokslo personalo — 94, privatdocentų — 28, jaunesniojo — 
135, pagalbinio — 35. Klausytojų — 3.004 (jų tarpe studentų 
2.645, laisvųjų klausytojų 359; vyrų 2.102, moterų 901). Diplo- 
mų išduota nuo 1924 m. ligi 1938.1.1 d.: Teologijos Filosofi- 
jos F. — 463, Evangelikų Teologijos — 23, Humanitarinių 
Mokslų F. — 200, Teisių F. — 978, Matematikos Gamtos F. — 
197, Medicinos F. — 845, Technikos F. — 208, iš viso 2.914. 
Vien per 1937 m. išduota 329 diplomai (T. F. F. — 25, H. M. 
— 39, T. — 110, M.G. — 19, Md. — 106 ir Tch. — 30). 


Posėdis baigtas Gaudeamus. 


———: 


Švedų mokslininkas, prof. J. Roosval, 
mūsų universiteto svečias 


Pereitų metų lapkričio mėn. 4—5 d. mūsų universitetas tu- 
vėjo garbingą svečią, Švedų Aukštosios Mokyklos Stockholme 
prof. J. Roosval. Prof. J. Roosval yra žymus švedų meno istori- 
ninkas, nordiškos ir lyginamosios meno istorijos žinovas. Jis yra 
gimęs 1879 m.; 1899 m. Uppsalos universitete gavo fil. kandi- 
dato laipsnį, 1903 m. Berlyno universitete — fil. daktaro laipsnį 
ir tūlą laiką dėstė Uppsalos universitete, 0 šiuo metu dėsto 
Stockholme. Be to, prof. J. Roosval yra karališkosios literatū- 
ros, istorijos ir senovės paminklų akademijos narys; generali- 
nis Švedų bažnyčių meniškojo inventoriaus direktorius ir 
Hallwylio muziejaus pirmininkas; O šiais metais vadovauja 
trijų mėnesių meno istorijos kursams, kuriuos suruošė Baltijos 
Institutas Stockholme Pabaltijo valstybių meno istorininkams. 
Tuose kursuose Baltijos Institutas vienam kiekvieno Pabaltijo 
kraštų dalyviui, tad ir lietuviui, teikia 1.000 švedų kronų sti- 
pendiją. r 

Kaip meno tyrininko prof. J. Roosval žymesni veikalai yra 
šie: Die Kirchen Gotlands, 1911 m.; Die Steinmeister Gotlands, 
1918 m.; Den Baltiska nordens kyrkor, 1924 m. 


Prof. Roosval atvykimo į mūsų universitetą tikslas buvo 
užmegsti su juo artimesnius ryšius, paskaityti paskaitą, pa- 
kviesti ir susipažinti su kandidatais į Pabaltijo valstybių meno 
kursus ir, kiek leido trumpas Kaune viešėjimo laikas, susipa- 
žinti su Lietuvos meno paminklais, Šiuo pastaruoju tikslu sve- 
čias su doc. J. Baltrušaičiu, doc. P. Galaune, vyr. asist. Dr. J. Pu- 
zinu aplankė V. D. Kultūros Muziejaus liaudies meno skyrių, 
Bažnytinio Meno Muziejų, šv. Jurgio (Seminarijos) bažnyčią, 
„Perkūno namą“ ir Zapyškio bažnyčią. Lankydamas šias įstai- 
gas ir paminklus, prof. J. Roosval ypatingai domėjosi mūsų 
krašto gotikos architektūra ir krikščioniškąja ikonografija, 
ypač jos savotišku traktavimu mūsų liaudies mene. 

Lapkričio mėn. 5 d., 16 val., didžiojoje universiteto salėje 
svečias skaitė paskaitą tema: „„Proletariškas sentimentalumas 
švedų mene XV amž. nepriklausomybės kovų metu“. Paskaitą 
skaitė vokiečių kalba ir susilaukė gausingos auditorijos. 

Savo paskaitoje prof. plačiai nupasakojo Švedijos nepri- 
"klausomybės kovų metą XV amž. ir nušvietė, kad tos kovos ir 
laiko dvasios elementai labai ryškiai atsispindi to laikotarpio 
skulptūroje ir tapyboje. Ypač tai ryšku skulptūroje, kur ko- 
vos kančia ir žmogaus fizinė jėga yra įkūnyti atitinkamų siu- 
žetų formose. Beaiškindamas to laikotarpio meno dvasią, prof, 
metė mintį apie tam tikrą idėjos paralelę kituose Skandinavi- 
jos kraštuose ir Anglijoje. Aplankęs Vyt. Didž. Kultūros Mu- 
ziejaus liaudies meno rinkinius, prof. pastebėjęs daug bendrų 
bruožų, nors mūsų meno atžvilgiu ir vėlyvesniame laike, mūsų 
liaudies skulptūroje, tačiau paskaitoje apgailestavo, kad tuo 
tarpu plačiau nesąs susipažinęs su mūsų liaudies menu, tad 
konkretesnių sulyginimų bei išvadų negalįs padaryti.  Baig- 
damas savo paskaitą, prof. pareiškė viltį, kad ateityje jam 
teks plačiau susipažinti su mūsų senojo meno paminklais ir 
jų dvasia. | . 

Prof. J. Roosval pagerbti buvo priėmimai pas Švedijos 
atstovą p. C. Westring, Universiteto ir Lietuvių-Švedų Drau- 
gijoje, kurių metu prof. turėjo progos arčiau susipažinti su 
mūsų universiteto žmonėmis ir mūsų visuomenės atstovais. 
Prof. viešėjimo metu juo rūpinosi vyr. asist. Dr. J. Puzinas. 


Doc. P. Galaunė. 


—---—-- 

Mano komandiruotė į XV Tarptautinį 
Oftalmologijos kongresą Kaire 1937 m. 


1937 m. gruodžio mėn. 8—14 d. Kaire įvyko XV Tarptau- 
tinis Oftalmologijos Kongresas. Tuo pačiu metu ten įvyko ir 
Tarptautinių Kovai su Trachoma ir Kovai su Aklumu organi- | 
zacijų ir Tarptautinės Oftalmologijos Draugijų Federacijos su- 
važiavimai. Vykau į Kairą kaip Lietuvos delegatas į Tarptau- 
tinį Oftalmologijos Kongresą ir kaip Lietuvos Akių Gydytojų 
Draugijos įgaliotas atstovas į Tarptautinės Kovai su Trachoma 
organizacijos ir Tarptautinės Oftalmologijos Draugijų Federa- 
cijos delegatų suvažiavimą. 

Pakeliui buvau sustojęs Berlyne, kur turėjau pasirūpinti 
Egipto viza, ir tą pačia proga aplankiau Charitė klinika, prof. 
Loehlein'o vadovaujamą. Į Triestą atvykau laivo išplauki- 
mo išvakarėse, ten dar turėjau sutvarkyti laivakortę, ko nebuvo 
galima padaryti Kaune. 

Laivas plaukė, sustodamas, pro Veneciją, Fiumę, Brindisį, 
Pirėjų Atėnus, Rodo salą. Pasinaudodamas laivo stovėjimais 
uostuose, aplankiau tik ką minėtąsias vietoves. Į Aleksandriją 
atvykau gruodžio 2 d. iš ryto ir tą patį vakarą jau buvau Kaire. 

Kadangi atvažiavus pasitaikė kelių dienų didelės mahome- 
tonų šventės ir kadangi dominusi mane Giza oftalmologinė labo- 
ratorija ir visos Kairo poliklinikos su įdomiais oftalmologiniu 
atžvilgiu pacientais buvo uždarytos, tad išvažiavau kelioms die- 
noms į Aukštąjį Egiptą, į Luksorą, tenykščių garsių istorinių 
vietovių ir paminklų pažiūrėti. Į minėtąją kelionę mane paska- 
tino ir tai, kad kongreso biuras dar neveikė, kongreso darbų 
tvarka dar nebuvo paskelbta ir pranešimų tekstai nei jų san- 
traukos dar nebuvo kongreso dalyviams išdalytos, tad to laiko 
niekam kitam negalėjau panaudoti. 

Gruodžio 7-tą buvo atidarytas kongreso biuras, buvo išdaly- 
tos posėdžių dienotvarkės, pranešimų tekstai (2 didelės ilius- 
truotos knygos po apie 400—500 psl.) ir pranešimų santraukos. 
Gruodžio 8 d. įvyko iškilmingas kongreso atidarymas didžiulėje 
universiteto salėje Egipto karaliui ir vyriausybės nariams da- 
lyvaujant. Delegatams buvo rezervuotos vietos estradoje prie 
prezidiumo. Kongresą atidarė viešosios higienos  ministeris 
(vietinio organizacinio komiteto pirmininkas), pasakydamas 

pritaikytą prakalbą; toliau kalbėjo internacionalinės oftalmo- 
logų tarybos pirmininkas prof. Nordenson'as, techniš- 
kasis kongreso rengimo komiteto pirmininkas Dr. Eisa 
Hamdy El Maziny Bey ir aštuonių didžiųjų valstybių 
reprezentantai. Kongreso darbo posėdžiai prasidėjo tą pačią 
dieną po pietų. (Pirmoji ir antroji kongreso dienos buvo skirtos 
pirmai oficialiajai temai ir jos diskusijoms: arterinė retinos 
hipertonija (Hypertension artėrielle de la rėtine). Oficialūs 
pranešėjai buvo Wagener, Keith, Bailliart, Koya- 
nagi. Trečioji kongreso diena buvo skirta tarptautinės kovai 
su trachoma organizacijos posėdžiams ir trachomos klausimams 
nagrinėti. Ketvirtoji kongreso diena buvo užimta Tarptautinės 
Organizacijos Kovai su Aklumu posėdžių ir atitinkamų prane- 
šimų. Penktą kongreso dieną buvo pranešimai laisvomis temo- 
mis. Šeštąją dieną nagrinėjo antrąją oficialiąją temą — endo- 
krinologija ir akis; pranešėjai buvo: Snapper, von Szil- 
ly, von Imre, Jeandelize, Lo Cascio. Septintą 
dieną buvo Tarptautinės Oftalmologų draugijų Federacijos po- 
- sėdis ir kongreso uždaromasis posėdis. Jų metu ateinančiam 
kongresui iš trijų pasiūlytų vietų (Š. Amerikos J. Valstybės, 
Varšuva ir Viena) buvo pasirinkta Viena. Uždarymo posėdyje 
dalyviai padėkojo egiptiečiams už jų triūsą kongresą rengiant 
ir Egipto vyriausybei, turėjusiai apie 1 milijoną is orionas 
su kongresu. TE 


Patį kongresą globojo Egipto karalius. Kongresistams bu- 
vo suteikta įvairių žymių lengvatų: pusiau sumažinti geležin- 
kelių ir laivų tarifai, įėjimas dovanai į visas istorines Egipto 
vietas, muziejus etc.; kongresistai galėjo net fotografuoti mu- 
 ziejų eksponatus, kas paprastai yra uždrausta. Susisiekimas 
Kairo tramvajais, pasikalbėjimai telefonu (vidaus), vidaus ir 
užsienio pašto korespondencija ir pašto siuntiniai kongreso da- 
lyviams buvo nemokami. Kongresistus laivuose pasitiko organi- 
zacinio komiteto įgalioti agentai; jie rūpinosi pačių kongresistų 
ir jų bagažo pergabenimu iš Aleksandrijos uosto į Kairą, atliko 
visus muitinės ir kitokius formulumus. O deleguotiems atsto- 
vams, be to, dar buvo kiekvienam priskirtas atskiras agentas 
rūpintis jų tolimesne kelione į Kairą. 

Be pranešimų, kongreso metu buvo keli seansai naujiems 
aparatams ir prietaisams demonstruoti ir visą laiką veikė moks- 

linė ir techninė oftalmologijos parodos. Pirmojoj buvo išstatyta 
įvairių preparatų, diagramų, fotografijų ir kt., daugiausia pa- 
čių egiptiečių pagamintų, o techninėje parodoje įvairios firmos 
buvo išstačiusios savo naujausius aparatus, instrumentus ir me- 
čikamentus. Mokslinėj parodoj krito į akis Egipto higienos mi- 
nisterijos diagramos, statistika, kur vaizdžiai buvo matomas 
tos ministerijos padėtas triūsas ir pasiekti vaisiai organizuojant 
ir vedant kovą su trachoma ir pūlinėmis oftalmijomis. Šitą 
sausą statistiką paįvairino kongreso suorganizuotos ekskursijos 
į tos kovos įstaigas — akių ligonines, kur teko iš arčiau susipa- 
žinti su tų ligoninių darbu, su jų ambulatorijomis, kuriose va- 
saros metu pereina po kelis tūkstančius pacientų per dieną vien 
su pūlinėmis oftalmijomis, su trachoma ir jų komplikacijomis. 
Beveik 10095 tokių poliklinikų lankytojų turi trachomą ar jos 
komplikacijas, tad trachomos gydymu yra pagrįstas visas poli- 
klinikų darbas. Gydymas ligoninėse ir ambulatorijose yra nemo- 
kamas; ten gydomi tik beturčiai. Įdomų vaizdą teikė ir patys 
poliklinikos ligoniai, kur buvo nuo mažučių, vos kelių mėnesių 
amžiaus, kūdikių iki žilų pusžlibių senelių. Sergančiomis aki- - 
mis vaikų ten tiek daug, kad jiems poliklinikose yra atskiri sky- 
riai, pritaikyti mažiems vaikams gydyti. . 

Buvo kongreso metu ir pramoginė pusė nepamiršta; papras- 
tai po kokios nors ekskursijos į kurią nors akių ligoninę būdavo 
dar lankomos istorinės vietos, muziejai ir kt. Kongresistų šeimų 
narių — ponių užėmimu rūpinosi specialus komitetas, rengda- 
mas ekskursijas. Vakarais būdavo iškilmingi priėmimai — ban- 
kietai, vakarai: higienos ministerio, organizacinio komiteto, mi- 
nisterio pirmininko, oficialusis kongreso bankietas ir special 
labai iškilmingas priėmimas pas Egipto karalių, kur kiekvienos 
valstybės delegatai buvo pristatyti karaliui; ta pačia proga ka- 
ralius buvo iškėlęs visiems kongresistams vaišes savo rūmuose 
su operos, baleto ir dramos vaidinimais. 


Kongreso dalyvių buvo užsirašę apie 700, bet didelė jų dalis 
nebuvo atvykusi į kongresą. Nedalyvavo net daugelis turėjusių 
daryti pranešimus. Matyt, politinė Viduržemio jūros .padėtis 
bus atsiliepusi kongreso gausumui, taipogi ir įvairių valstybių 
daromi suvaržymai valiutos išvežimui. Iš Lietuvos buvau aš vie- 
nas, iš Latvijos nebuvo nė vieno, iš Suomijos taip pat nebuvo 
nieko, iš Estijos dalyvavo 3, iš Lenkijos apie 10, iš SSSR nė 

“ vieno, iš Vokietijos apie 18 ir t.t. Didžioji pranešimų dalis bu- 
vo padaryta prancūzų kalba, antrąją vietą užėmė vokiečių kal- 
ba, ir jau nežymioj vietoj buvo anglų kalba, po kurios ėjo dar 
italų kalba darytieji pranešimai. Tad didelė pranešimų daugu- 
ma buvo padaryta man suprantamomis kalbomis. 

Apskritai, kongresas reikia laikyti pavykusiu, ypač buvo 
įdomios oficialios temos. Bet buvo ir trūkumų, pavyzdžiui, pra- 
nešimų tekstai ir ypač santraukos buvo išdalytos per vėlai, buvo 
atspausdintos tik viena kalba, būtent, pranešėjo kalba, kas, be 
abejo, neigiamai atsiliepė ir diskusijų gyvumui. Rengiant pir- 
mesnius tokius kongresus (Amsterdame, Madride) buvo per 
kelis mėnesius iš anksto išsiuntinėtos pranešimų santraukos, at- 
spausdintos trimis keturiomis Vakarų Europos kalbomis. Tad 
kiekvienas, kas norėjo, galėjo dar prieš išvykdamas į kongresą 
pasiruošti diskusijoms. Tr iš tikrųjų negalima pasakyti, kad šis 
kongresas būtų buvęs turtingas gyvomis ir gausiomis diskusi- 
jomis. | 3 . 

Man kongresas padarė ko geriausių įspūdžių, jaučiu nema- 
ža naudos turėjęs iš jo, ypačiai įdomi buvo antroji oficialioji 
tema (endokrinologija ir akis). Taip pat techninėje ir moksli- 
nėje parodose pamačiau naujų dalykų, o ekskursijos įgalina 
trumpu laiku pažinti kelių oftalmologinių ligoninių Kaire darbo 
sritis ir metodus. Taip pat susitikau su iš seniau pažįstamais 
okulistais, teko ir naujų pažinčių padaryti. 

Paminėtina, kad Tarptautinės Organizacijos Kovai su Tra- 
choma posėdyje, įvykusiam kongreso metu, perrenkant jos val- 
dybą, vieta joje gavo ir Lietuva. 
Kongresui pasibaigus, dar buvo likę kelios dienos iki laivui 
išplaukiant. Jas panaudojau smulkesniam susipažinimui su 
Giza (prie Kairo) ligonine, su jos ambulatorija ir jos ligoniais, 
kur nemačiau nė vieno ligonio be trachomos (tiek daug ten tra- 
chomuotų esama). : 

Atgal laivas plaukė pro Neapolį; čia aš išlipau, norėda- 
mas susipažinti su Neapolio ir Romos universitetų akių klini- 
komis ir jų turtingomis laboratorijomis, kuriose buvo paruošti 
įdomūs pranešimai Kairo kongresui, būtent: Neapolio klinikos 
laboratorijoje Lo Cascio darbas apie kataraktų sąryšį su 
paratireoidinėmis liaukomis ir Romos akių klinikos laboratori- 
joje Bietti darbas apie juvenilines kataraktas ir kalcio apy- 

kaitą. Taip pat susipažinau su vartojamu Neapolio ir Romos kli- 
nikose trachomos gydymu. Pažymėtina, kad Italijoje tracho- 
mos netrūksta, ir tiek aplankytų akių klinikų poliklinikose, tiek 
pačiose klinikose yra atskiri nemaži trachominiai skyriai: iš 
100 lovų bendro skaičiaus, tiek Romos, tiek Neapolio klinikose, 
trachominiai skyriai turi po 40 lovų. Taip pat susipažinau su 
ablatio retinae gydyti ten vartojamais operaciniais būdais. Ro- 
mos universitetas paliko man labai didingą įspūdį. Dabar jau 
beveik visi jo fakultetai turi nuosavus puikius rūmus miesto 
kvartale, vadinamame universiteto miestu (Citta universitaria), 
o gretimame kvartale yra visos universiteto klinikos, jau seniau 
pastatytos. i 

Grįždamas pro Šveicariją, buvau dar sustojęs 2 dienas Ziu- 
riche pažiūrėti prof. V ogt'o vadovaujamos akių klinikos, kur 
susipažinau su prof. Vogt'o pramanytais tinklainės atšokis 
gydymo būdais (katolizinė elektrolizė tinklainės plyšiams ir no- 
rimoms vietoms joje lokalizuoti ir tinklainės atšokai gydyti). 
Taip pat mačiau ir tuo būdu operuojant. Ten dar susipažinau 
su oftalmoskopija beraudėje šviesoje ir jos reikšme cystinei 
tinklainės degėneracijai pažinti (buvo pademonstruoti man keli 
ligoniai), su beskeletine akies krislų rentgeno lokalizacija ir 
diagnostika. Taip pat susipažinau su visa klinika, su jos kas- 
dieniniu darbu, su didele laboratorija ir įdomiais joje pagamin- 
tais preparatais. | . 

Baigdamas laikau savo pareiga padėkoti Medicinos Fakul- 
teto Tarybai už suteiktą man komandiruotę, kuri įgalino mane 
pagilinti savo mokslines žinias ir pažinti tiek daug istoriškai ir 
geografiškai įdomių kraštų, vietovių ir pažinti tiek tautų, jų 
gyvenimo sąlygas, papročius ir pakeliui dar aplankyti Berlyno, 
Romos, Neapolio ir Ziuricho universitetines akių klinikas. Be 
to, esu dėkingas ir Vyriausybei už oficialų įgaliojimą atstovauti 
kongrese Lietuvą, kas man suteikė svarbių privilegijų Egipte, 
kaip ir kitų kraštų oficialiesiems įgaliotiniams. 

Vyr. asist. V. Avižonis 


-—— —— 

Apyskaita 


iš komandiruotės į 25-jį vokiečių Ginekologų Kongresą ir į 
tarptautinius akušerijos ginekologijos kursus, suruoštus 
Gydytojams Tobulinti Akademijos Berlyne. 


Kongresas įvyko Berlyne 1937.X.19-23 d. Kiekvieną kon- 
greso dieną buvo referuojama ir diskutuojama tik viena numa- 
tyta tema. 

„Darbas prasidėdavo 9 val. ryto pagrindiniais pranešimais, 
kurie tęsdavo tik po vieną valandą. Po to skaitydavo trumpus 
referatus atskirais klausimais ta pačia tema, referatai užtrūk- 
davo po 15 minučių. Nuo 13 val. iki 15 val. pietų pertrauka. 
Po piet vėl trumpi referatai ta pat tema ir pabaigoj diskusijos. 
Darbą baigdavo 7 val. vakare. 

I-ji kongreso diena buvo skirta akušerių klausimui. Ap- 
tartos klaidos, kurias akušerės dažniausiai daro praktikos gy- 
venime, ir iškelti tobulesnio akušerių paruošimo klausimai. Nu- 
tarta įvesti visom akušerėms privalomi tobulinimosi kursai ir 
nustatyti tų kursų programos svarbiausi punktai. 

II-ji kongreso diena. Svarbiausios temos buvo: 

prof. Jaschke — Širdies ydos ir nėštumas, 
prof. Straub — Operacija ir kraujo apy- 
taka. 

Čia buvo iškeltos naujos pažiūros į įvairius širdies sutriki- 
mus nėštumo metu. Buvo akcentuota, kiek svarbu prieš opera- 
ciją turėti funkcionalio širdies tyrimo davinių, buvo ap- 
tarti nauji tų tyrimų metodai ir jų pritaikymas klinikai. Pa- 
brėžta, kad geriausius davinius duoda elektrokardiografiškas 
širdies tyrimas. 

III-ją kongreso dieną kalbėta apie hormonus. 

Trys pagrindiniai pranešimai : 

1) prof. Kaufmanas — lyties liaukų hormonai ; 

2) prof. Engle (Iš Niu - Jorko) gonado - tropiniai hor- 

monai kraujuje ir šlapime; 

3) prof. Grote — ovarų nepakankamumo gydymas. 

Nurodyta daug įdomių naujų dalykų šioj srity. Duotos gai- 
vės hormonų terapijai ginekologijoj. Hormonų klausimu buvo 
įdomiausios diskusijos, nes buvo daug nevienodų nuomonių ir 
kritikos balsų. 

IV-ją kongreso dieną prof. Weibel iš Vienos pranešė apie 
operatyvinį gydymą „descensus et prolapsus uteri“. Ši viena 
svarbiausių operatyvinės ginekologijos sričių buvo vispusiškai 
ir kritiškai išnagrinėta ir labai vaizdžiai epidiaskopu demon- 
struota. 

Charakteringos buvo diskusijos dėl „interpositio uteri ve- 
sicovaginalis“ operacijos. Pranešėjas Vienos prof. .Weibel sta- 
tistiniais duomenimis įrodė gerus šio metodo rezultatus ir pasa- 
kė, kad Vienoj šis metodas gana plačiai yra taikomas. Vokiečių 
ginekologai kritikavo šį metodą, nes prie jo reikia daryti tūbų 
sterilizaciją, o tai dabar Vokietijoje yra uždrausta. 

V-toji kongreso diena paskirta naujagimių klausimui. 

Pagrindiniai pranešimai buvo du: 

prof. Hussler — Naujagimių fiziologija, 
prof. Reuss — Naujagimių patologija. 

Iš viso kongrese buvo 96 pranešimai, ir tiktai laikydamiesi 
griežtos tvarkos suspėjo visus pranešimus atlikti. 

Kongrese skaitė pranešimus ir daug užsienio profesorių. 
Jie skaitė ir du pagrindinius pranešimus. Kongreso metu pa- 
brėžta, kad vokiečių ginekologų kongresai įgyja tarptautinio 
pobūdžio. 2 

Ypač daug buvo pranešimų iš Vengrijos. Be to, iš Austri- 
jos, Čekoslovakijos, Šveicarijos, Amerikos Jungtinių Valstybių, 
Italijos, Japonijos, Pietų Amerikos, Olandijos ir net Prancū- 
zijos. 
Visi pranešimai buvo vokiečių kalba. Užsieniečiai kalbėjo 
labai prasta vokiečių kalba. Beveik kiekvienam pranešimui bu- 
vo pritaikytos demonstracijos ar epidiaskopu ar filma. Apskri- 
tai, buvo labai daug parodyta filmų paprastų ir spalvotų. 

Filmomis demonstruota gimdymai, akušerinės ir ginekolo- 
ginės operacijos. Buvo rodomos filmos iš įvairių socialinių įstai- 
gų gyvenimo, laboratorijų įrengimo ir taip toliau. Buvo demons- 
truojamos įdomios moksliškos filmos, pav., streptokokų augimas | 
kultūrose, fagocitozė, ovulum dalijimosi stadijos. 

Daugumas kongreso dalyvių buvo filmų sužavėti, o jų au- 
toriai susilaukė daug aplodismentų. 

Atrodo, kad šios paskirties filmos turės didelę ateitį. 

Visą kongreso laiką didelė auditorija buvo pilnutėlė žmo- 
nių. Kongreso metu tose pačiose patalpose buvo atidarytos ke- 
lios, specialiai pritaikytos, parodos: 

4) mediciniškų instrumentų ir aparatų paroda, 

2) mediciniškų knygų paroda, 

8) įvairių mediciniškų vaistų ir preparatų paroda, 

4) pavyzdinio motinos pieno rinkimo punkto įrengimas. 


Kongresui pasibaigus, tuoj prasidėjo akušerijos ginekolo- 
gijos tobulinimosi savaitė, kuri trūko nuo spalio 25 iki 30 d. 

Dalyvavo 120 gydytojų, iš jų 2596 užsieniečių iš įvairių 
kraštų. Iš Latvijos buvo trys, iš Lietuvos ir Estijos po vieną. 

Kursų programa buvo suskirstyta į dvi dalis: iš ryto ope- 
ratyvinė technika, o po piet teorinės paskaitos. 

Darbas ėjo grupėm abiejose Universiteto klinikose, teori- 
nės paskaitos vyko — dalis tų pačių klinikų auditorijose, da- 
lis Berlyno Gydytojams Tobulinti Akademijos rūmuose. Dau- 
gumas lektorių buvo Universiteto klinikų personalas. 

Kai dėl operatyvinės technikos, tai buvo pademonstruoti 
nauji dirbtinos makšties (vagina) operacijos metodai ir nauji 
retroversio uteri operacijos metodai, 

Be to, pademonstruota daugumas sunkesnių operacijų ir 
duoti smulkesni techniški nurodymai. Po kiekvienos operacijos 
ta pati operacija buvo demonstruojama dar kartą filmoje, dar 
kartą aiškinama ir atkreipiamas dėmesys į svarbiausius ope- 
racijos momentus. 


Teorinės paskaitos parinktos labai aktualiomis ginekolo- 

gams temomis, pavyzdžiui : 

1) Rentgeno spindulių žalingumas paveldėjimo plazmai 
ir ryšium su tuo uždraudimas fotografuoti moters du- 
benį. 

2) Rentgeno diagnostika akušerijoj ir ginekologijoj. 

3) Genitalinės carcinomos gydymo metodai. 

4) Sterilitas ir jo gydymas. 

5) Naujos kryptys nėščių moterų ir kūdikių priežiūroje 
bei gydyme, atsiradusios paveldėjimo higienos įtakoje. 

6) Vidaus ligos ir nėštumas. 

7) Chirurginės ligos ir nėštumas. 

8) Urologija ir nėštumas. 

9) Neurologija ir nėštumas 

ir taip toliau, 

Po kiekvienos paskaitos buvo paklausimai ir. diskusijos. 

Būdamas Berlyne, susipažinau su darbo tvarka ir įrengimu 
didesnių ligoninių, būtent: 

1) prof. Wagner — Universiteto moterų klinika Charitė; 

2) prof. Stoeckel — Universiteto moterų klinika, Artille- 

rie Str. 18; 

3) prof. Bracht — Cecilienhaus — Charlottenburg I — 

viena didžiausių moterų ligoms ligoninių Berlyne. 

Belankydamas visas tas ligonines, stengiausi pažinti mo- 
derniškų klinikų statybą ir įrengimus, nes ryšium su Lietuvos 
klinikų statyba, tas klausimas man buvo įdomus. Būdinga, kad 
tų ligoninių gimdymo skyriuose nėra silpniems vaikams patal- 
pų, o kur jos ir buvo, dabar panaikintos. Vokietijai dabar ypa- 
tingai susirūpinus gyventojų prieaugliu, pastatytos specialios 
silpniems vaikams ligoninės, į kurias silpni vaikai per 2 valan- 
das po gimdymo išgabenami. 

Be to, aplankiau: 

1) prof. Robert Meyer'io histologinę laboratoriją, 

2) prof. Kaufmann'o hormonams tirti laboratoriją, 

3) Scheringo firmos hormonams tirti ir gaminti labora- 

toriją, 

4) Lautenschlaegerio fabriką. 

Visose laboratorijose metėsi į akis nepaprastai didelis eks- 
perimentinių gyvulių kiekis; bandymai daromi labai plačiu mas- 
tu. Pavyzdžiui, pas prof. Robert Meyer yra 2.000 pelių su dirb- 
tiniu krūtų vėžiu įvairiose stadijose, paruoštų bandymams fol- 
liculino įtakai į vėžį tirti. Pas prof. Kaufmann tvartuose pelių 
ir žiurkių po kelis tūkstančius. Schering laboratorijoj tarp ki- 
tų dalykų pademonstravo hypophysis cerebri išėmimą žiurkėms. 
Jie turi jau apie 3.000 žiurkių su išimtu hypophysis hormonų 
veikimui bandyti. Vien beždžionių pavianų turi daugiau kaip 
100. . 

Dalyvavau prof. Stoeckel klinikoj ambulatoriniuose priėmi- 
muose specialiai hormonų terapijai paskirtų pacienčių, vad. 
Hormonsprechstunde. 

Kongreso ir kursų metu teko matyti daug naujų ir labai 
įdomių dalykų. Paskaitos buvo labai aktualiom temom, specia- 
liai paruoštos, koncentruotos, be nereikalingo balasto. Jaučiuo- 
si, kad komandiruotė daug man davė naudos teoriniu ir prak- 
tiniu atžvilgiu. 

Kongreso ir kursų metu nesijaučiau vienas, nės atvyko 
daug pažįstamų asistentų iš Prahos ir Vienos klinikų, su ku- 
riais daugiausia ir teko kartu visur dirbti ir bendrauti. 

Teko susipažinti ir su Berlyno klinikų asistentais, kurie 
buvo mandagūs ir nuoširdūs. Vienas kitas paklausė, ar esu iš 
Klaipėdos krašto (jų žodžiais — Memellūnder), ar iš Didžiosios 
Lietuvos. Tačiau, gavę atsakymą, jokių daugiau politinių ar 

kitokių klausimų nestatė. Visur buvau lygiai mandagiai trak- 
"tuojamas, kaip ir visų kitų kraštų gydytojai, o atsisveikinant 
daugelis palinkėjo nenutraukti su jais santykių. 

Baigdamas pranešimą, dėkoju Ponui Medicinos Fakulteto 
Dekanui prof. Lašui, ponui prof. Mažyliui ir visai Medicinos 
Fakulteto Tarybai už suteiktą man progą pasitobulinti. 


Jaun. asist. J. Mikužis 


—— —- 

kė Lk Bal a 


PROMOCIJOS. 


1938. I, 20. Teisių Fakulteto Taryba 
nutarė  ekstraordinarinį profesorių, 
finansų mokslo katedros vedėją, Vla- 
dą Jurguti pakelti į ordinarinius pro- 
fesorius ir pristatyti per p. Švietimo 
Ministrą p. Respublikos Prezidentui 
skirti tos pat katedros ordinariniu 
profesorium. 


Valstybės Prezidento aktu Farma- 
kologijos katedros vyr. asist. B. Šiau- 
lis paskirtas tos pat katedros docen- 
tu. Iki šiol minėtą katedrą globojo 
prof, Raudonikis. 


Med. Dr. J. Kupčinsko darbas 
„Pneumonia crouposa diagnozės ir 
gydymo klausimu" kartu su kitais jo 
5 mokslo darbais, atspaustais Medi- 
cinoje, 1937 m. gruodžio 15 d. Fakul- 
teto Tarybos pripažinti atstojančiais 
habilitaciją. Iš trijų Dr. Kupčinsko 
pasiūlytų temų "Taryba paskyrė mė- 
ginamajai paskaitai temą Miokardo 
infarktų diagnozė, Ji buvo paskaityta 
1938 m. sausio 19 d. F-to Taryba nu- 
tarė išrinkti Dr. Kupčinską privatdo- 
centu ir prašyti Senatą pristatyti jį 
p. Švietimo Ministrui patvirtinti. 


PRATĘESTOS TARNYBOS, 


P. Švietimo Ministras savo 1938.II. 
18 d. aktu Nr. D/10 leido toliau eiti 
pareigas šiems VDU profesoriams, 
peržengusiems VDU statuto str. 63 
numatytą amžiaus ribą: 

1. Technikos Fakulteto statybos ka- 
tedros ordinariniam profesoriui pro- 
rektoriui Pranui Jodelei, kuriam 1938 
m. vasario 13 d. sukako 67 metai am- 
žiaus; 

2. Technikos Fakulteto pritaikomo- 
sios mechanikos katedros ekstraordi- 
nariniam profesoriui Vasariui Goro- 
deckiui, kuriam 1938 m. vasario 22 d. 
sukako 65 metai amžiaus; 

3. Technikos Fakulteto tiltų kated- 
ros privatdocentui Pranui Markūnui, 
kuriam 1938 m. sausio 1 d. sukako 
65 metai amžiaus, 


4. Technikos Fakulteto cheminės 


technologijos katedros ordinariniam 

- miestuose 


m 4 


profesoriui Jonui Šimkui, kuriam 
1938 m. balandžio 13 d. sukanka 65 
metai amžiaus, 


KVIETIMAI Į KONGRESUS. 


Medicinos Fakultetas gavo kvieti- 
mus: 

1. Į Sveikatos Kongresą, Ports- 
mouthe, Anglijoje, 1938 m. birželio 
11—16 d. 4 

2. Į Reumato ir Hidrologijos kong- 
resus, Oxforde, 1938 m. kovo 26—31 d. 

3. Į antrąjį Tarptautinį medicinos 
istorijos ' kongresą 1938 m. rugsėjo 
3—11 d., Zagrebe, Belgrade, Sara- 
jeve. 


KOMANDIRUOTĖS. 


Teisių Fak. Taryba 1938. I. 20. priv. 
doc. D. Cesevičių, gavusį Rockefellerio 
fundacijos stipendiją, komandiravo 
metams į užsienius pasitobulinti eko- 
nomikos moksluose. 


Prof. Žilinskas buvo komandiruotas 
savo lėšomis į Miuncheną, Vieną ir 
Romą (nuo 1938 m. sausio 6 d. iki 
sausio 20 d.) susipažinti su tuose 
naujai  perorganizuotais 
anatomijos institutais. 


„Ryšium su klinikų statyba ir kartu 
statomu Rentgeno Institutu reikalin- 
gi Rentgeno specialistai. Tam reika- 
4ui Med. Fak, Taryba nutarė gyd. 
Mačį  komandiruoti (jo paties lėšo- 
mis) nuo 1938 m. sausio 1 d. iki 1938 
m. gegužės 1 d. į Paryžiaus Radiumo 
Institutą. Kartu pavesta jam susipa- 
žinti su Vakarų Europos Rentgeno 
Institutų darbu ir įrengimais. 


Nutarta išrūpinti komandiruotes 
(savo lėšomis): 

Prof. Mažyliui į Tarpt. akušerijos 
ir ginekologijos kongresą Amsterda- 
me-š. m. gegužės 1—15 d. 

Dr. Meškauskui į Berlyną ir Vieną 
nuo š. m. balandžio 1 d. Dr. Meškaus- 
kas komandiruojamas pasitobulinti 
vidaus medicinoje. 

Doc. Sidaravičius komandiruojamas 
į Šveicariją, Paryžių ir Belgiją susi- 
pažinti su odos tuberkulozės gydymu 


ir priešlėktuvinės apsaugos ir pirmo- 
sios pagalbos punktų įrengimais, taip 
pat susipažinti Belgijoj su pirmąja 
priešlėktuvinės apsaugos aukštąja 
mokykla, 


NAUJAS TEISĖS DAKTARAS. 


1938. II. 2 d. Teisių Fak. jaun. asist. 
Vytautas Kostas Čepas viešame Fa- 
kulteto Tarybos posėdyje apgynė sa- 
vo disertaciją „Globojami ir globotini 
pilnamečiai" ir gavo teisė daktaro 
laipsnį su pažymiu gerai. 


DOKTORANTAI, 


Š. m. sausio mėn. teisininkas Bro- 
Šnius Tomas Dirmeikis Teisių Fakul- 
tetui pristatė disertacijos darbą Vek- 
seliniai įsižadėjimai blankiniais para- 
šais, kurio priimtinumui įvertinti re- 
ferentu paskirtas doc. T. Petkevičius 
ir koreferentu — doc, A. Tamošaitis. 
Taip pat š. m. sausio mėn. ekono- 
mistas, Teisių Fakulteto vyr. asist., 
Pranas Padalskis pristatė disertaci- 
jos darbą Fiziokratizmo doktrina Lie- 
tuvos ekonominiame gyvenime. Re- 
ferentui doc. V. Jungferiui ir kore- 
ferentui prof, V. Jurgučiui raštu pa- 
reiškus teigiamą nuomonę, Fakulte- 
to Taryba pristatytą disertaciją pri- 
pažino tinkama ir nutarė daktaro eg- 
zaminus paskirti vėliau. 


1937. XII. 16 d. Teisių Fak. Tarybos 
aprobuota ekonomisto Kazimiero 
Tarbūno pasirinkta disertacijai tema 
Notų padengimas auksu. 


1938. II. 10 d, aprobuotos ekonomis- 
tų Jono Juodikio ir Stepono Stankaus 
pasirinktos disertacijoms temos: 
Lietuvos tiesioginių mokesčių rinki- 
mo technika ir  Mišrinių įmonių fi- 
nansavimas. 


P. A. Priealgauskienė įteikė Mate- 
matikos Gamtos Fakultetui prašymą 
doktorizuotis, Jos darbas: Histologi- 
nis planaria lugubris regeneracijos ty- 
rinėjimas. 


Doktoranto egzaminus Medicinos 
Fakultete išlaikė med. gyd. Abraitis 
Blažiejus ir med. gyd. Marcinkevičius 
Mykolas. 


Akušerijos - ginekologijos katedros 


jaun, asist, J. Mikužiui 1938 m. pava- 


sario semestre leista laikyti  dokto- 
ranto egzaminai. 


JAUN. MOKSLO PERSONALO 
REIKALAI. 


Teisių Fak. Taryba 1938.1.20 Bro- 
žaitį Jurgį išrinko kandidatu profe- 
sūrai ruoštis iki 1939 metų sausio 1 d. 
prie privatinio ūkio mokslo katedros. 
Šis nutarimas pristatytas Senatui pa- 
tvirtinti. 

Brožaitis Jurgis rekomenduotas vy- 
riausybei stipendijai skirti, kad jis 
galėtų išvykti į užsienį privatinio 
ūkio mokslo srityje savo žinių pagi- 
linti, 


Matematikos Gamtos Fak. geogra- 
fijos katedrai jaunesniuoju asistentu 
nuo 1937.XII.1 d. išrinktas p. Vladas 
Viliamas, 


Jaun. Matematikos Gamtos Fak 
Neorganinės ir analitinės chemijos 
katedros labor. Jonui Kriaučiūnui 
tarnybos laikas pratęstas ligi 1938 m. 
gegužės 1 d. Ž 


Chirurgijos katedros jaun. asist. 
med. gyd, Pautienius nuo š. m. sausio 
1 d. iš savo pareigų pasitraukė ir per- 
sikėlė į Utenos ligoninę chirurgijos 
skyriaus vedėjo pareigų eiti. 


Ausų, nosies ir gerklės klinikos 
jaun. asist. med. gyd. Pr. Pakanavi- 
čius iš savo pareigų pasitraukė ir per- 
ėjo į Karo Ligoninę ausų, nosies ir 
gerklės ligų skyriaus ordinatoriaus 
pareigų eiti, Jo vietoj išrinktas tos 
pat klinikos preparatorius med. gyd. 
J. Jankus Jankevičius. Į preparato- 
riaus vietą paskirtas gyd. Ksaveras 
Vencius. 


Gyd. Masalskis išrinktas Anato- 
mijos Instituto jaun. asistentu 3 me- 
tams. 


Gyd. Valteris išrinktas patologi- 
nės anatomijos kat. jaun. asistentu 3 
metams. 


STUDENTŲ LIGONIŲ KASOS 
REIKALAI, 
Į Studentų ligonių kasą Med. Fak. 
atstovais išrinkti chirurgas priv. doc. 


V. Kanauka ir internistas vyr. asist. 
gyd. VI, Tiškus. 

Universitetą baigusieji 


TEISIŲ FAKULTETO TARYBOS 
posėdyje 1937 m. gruodžio 16 d. pripa- 
žinti TEISIŲ SKYRIAUS baigimo 
diplomai: 

1. Saudargui Kazimierui bendra iš- 
vada gerai, dipl. darbas Nusikaltimai 
pinigams, vertybės popieriams ir do- 
kumentams mūsų Baudžiamajame 
Statute gerai; 

2. Jasukaičiui Antanui bendra išva- 
da gerai, dipl. darbas Viduramžių in- 
kvizicija ir jos procesas gerai; 

3. Lungui Hugo Voldemarui bendra 
išvada gerai, dipl, darbas Bausmės ri- 
bos ir jos pritaikymo principai labai 
gerai; 

4. Galeckui Augustinui bendra išva- 
da gerai, dipl. darbas Suaugusių švie- 
“ timo organizacija Lietuvoje gerai; 

5. Mieliui Jonui bendra išvada ge- 
rai, dipl. darbas Baudžiamosios teise- 
nos įstatymo 27 str. ir jo taikymas 
praktikoje patenkinamai; 

6. Rutšteinui Fabijonui bendra išva- 
da patenkinamai, dipl. darbas Dvejų 
rūmų sistema Anglijoje labai gerai; 

7. Ivanauskui Alfonsui bendra išva- 
da labai gerai, dipl. darbas Konsilia- 
cija ir arbitražas Lietuvos sutartyse 
gerai. 

EKONOMIJOS SKYRIAUS baigi- 
mo diplomai: 

1. Dragūnui Mykolui bendra išvada 
gerai, dipl. darbas Namų suimtiesiems 
dirbtuvių taisyklinga organizacija pa- 
+tenkinamai; 

2. Šimkūnaitei Stefanijai Kunegun- 
dai bendra išvada gerai, dipl. darbas 
Dvarų parceliacija Lietuvoje patenki- 
namai; 

8. Lušiui Stasiui bendra išvada ge- 
rai, dipl. darbas Žemės Banko ipote- 
kinis kreditas Klaipėdos krašte gerai; 

4. Povilauskui Jonui bendra išvada 
gerai, dipl, darbas Bičių ūkis Lietu- 
voje gerai. 

TEISIŲ FAKULTETO TARYBOS 
posėdyje 1938 m. sausio 20 d. pripa- 
žinti TEISIŲ SKYRIAUS baigimo 
diplomai: J 

1. Frokaitei Esfirei Rachilei bend- 
ra išvada gerai, dipl. darbas Darbe 
pasidalinimo problema gerai; 

2. Gliaudžiui Jurgiui bendra išvada 
„gerai, dipl. darbas Nusikaltėlių pei- 

chopatologija patenkinamai; 

3, Milvydui Jonui bendra išvada ge- 
rai, dipl. darbas Mažamečių ir nepil- 
namečių teisės ir prievolės pagal vei- 
kiančius Kaunijoje įstatymus gerai; 

4. Strazdui Stanislovui bendra išva- 
da gerai, dipl. darbas Pirkimo parda- 
vimo sutartys gerai; 

EKONOMIJOS SKYRIAUS baigimo 
diplomai: 

1. Bičiūnui Juozui bendra išvada ge- 
rai, dipl. darbas Lietuvos valstybinių 
kapitalų investavimas akcinėse bend- 
rovėse gerai; e 

2. Valiukėnui Jonui bendra išvada 
gerai, dipl. darbas Sodininkystė ir jos 
perspektyvos Lietuvoje gerai. 

TEISIŲ FAKULTETO TARYBOS 
posėdyje 1938 m. vasario 10 d. pripa- 
žinti TEISIŲ SKYRIAUS baigimo di- 
plomai: 

1. Krikščiukaitytei Vaidelienei Ma- 
rijai bendra išvada gerai, dipl. darbas 
Įrodinėjimo mokslas baudžiamajame 
procese labai gerai; 

2. Šalkauskui Povilui bendra išvada 
gerai, dipl. darbas Išmarų turtas 1a- 
bai gerai; 

3. Eidukaičiui Stanislovui bendra iš- 
vada gerai, dipl. darbas Nepakaltina- 
mumas karo baudžiamoje teisėje ge- 
rai; 

EKONOMIJOS SKYRIAUS baigi- 
mo diplomai: 

1. Polteraičiui Pranui bendra išva- 
da gerai, dipl, darbas Smulkusis ir 
stambusis žemės ūkis Lietuvoje gerai; 

2. Rabinzonui Benei bendra išvada 
gerai, dipl. darbas Wagemanno kon- 
junktūros mokslas gerai; 

3. Kiršonaitei Frumai bendra išva- 
da gerai, dipl. darbas "Tomo Muno 
prekybos balanso teorija gerai. 


Matematikos - Gamtos Fakulteto 
MATEMATIKOS SKYRIŲ baigė: 


Paulauskas Vitoldas, jo diplominis 
darbas — Paviršiaus kreivių audinių 
topologiškas vaizdavimas plokštumos 
tiesių audiniais — ir Golcbergas Jo- 
zefas, jo omas darbas — Dife- 

— YGY) 
rencialios lygties z Ay) 
integralių kreivių eiga pavienio taško 
aplinkoje. 


FIZIKOS - CHEMIJOS SKYRIAUS 
fizikos ciklą baigė Gutmanaitė Sorė - 
Hindė, jos diplominis darbas — Sele- 
nitinės rūkšties amonio, kalio ir nat- 
rio druskų tirpalų elektros laidumas 
ir stingimo temperatūros depresija. 


MEDICINOS FAKULTETO TARY- 
BA pripažino medicinos gydytojo di- 
plomus: Novakaitei Alisai, Rochelzo- 
nui Mordcheliui, Gliaudytei Veronikai, 
Labokui Vaclovui, Vaškevičiūtei Onai, 
Ankudavičiui Stanislovui, Vidučins- 
kui Isaokui Aronui, Liausaitei Hali- 


nai, Miliauskui Viktorui, Grikevičiui 
Fulgencijui, Kaganui Maušai, Roma- 
novui Leibai, Pilvinskui Vulfui, 
Ginsburgui Saliomui, Čeponiui Kazi- 
mierui,  Icikovičiui Šliomai Eljašui, 
Labenskiui Simetai Leibai, Elpernui 
Aizikui, Masalskiui Romualdui, Kir- 
šui Jankeliui Abeliui (eksternas). 


Dantų gydytojo diplomai pripažinti: 
Babrauskaitei - Valterienei Joanai, 
Meerovičiūtei Liubai ir Žukaitei Onai. 


Chemiko vaistininko diplomas pri- 
pažintas Gorkui Peisachui, 


Nauji Universiteto leidiniai 


MŪSŲ SENOVĖ. Lietuvių tautinio 
atgimimo laiko tarpo medžiagai 
skelbti leidinys. Įsteigė 1921 m. kun. 
Juozas Tumas, redaguoja Vaclovas 
Biržiška. II tomas. Nr. 1(6). V. D. 
Universiteto Bibliotekos leidinys. 
Kaunas. 1937 m. 1764 XXX psl. Kaina 
4,50 Lt. Turinys. Vaclovas Biržiška, 
Redakcijos žodis (3—6 psl). I. 
Straipsniai: Vincas Maciūnas, Lietu- 
viškieji dalykai Vilniaus šubravcų sa- 
tyroje (nebaigta) (7—16 psl); Vaclo- 
vas 1883 m. „Raszliavos 
pacztas" (17—26 psl.); Juozas Bagdo- 
nas, Lietuvių paroda Paryžiuje 1900 
metais (nebaigta) (27—49 vsl.); Julius 
Būtėnas, Lietuvių teatras Vilniuje 
(nebaigta) (50—61 psl.). II. Atsimini- 
mai. Biografijos: Kun. Matas Veitas, 
Atsiminimai iš 1863 m. (vertė Vac. 
Biržiška) (62—77 psl.); kun. Anupras 
Jasevičius, Iszginimas ir sugrižimas 
(patiekė Vac. Biržiška) (78—92 psl); 
Jonas Čerka - Čerkauskas, Kaip buvo 
organizuojamas pirmasis Petrapilio 
lietuvių teatras (93—100 psl.); Marija 
Čilvinaitė, Daktaras Jonas Spudulis. 

iš Rozalijos Kurkauskienės 
Spudulytės atsiminimų (101-107 psl); 
Juozas Tumas - Vaižgantas, Autobio- 
grafija (108—109 psl). III. Tekstai: 
Vac. Biržiška, Iš J. Skeberdžio rank- 
raščio (nebaigta) (110—113 psl.) Vysk. 
Valančius, Nespausdinti ganytojiški 
laiškai (pat. Vac. Biržiška) (nebaigta) 
(113—119 psl.); J. Anusavičius, Neži- 
nomi eilėraščiai (pat. Vac. Biržiška) 
(nebaigta) (120—133 psi); Vac. Bir- 
žiška, Maskvos „Aušra“ (133—136 


psl). IV. Korespondencija: V. Ma- 
ciūnas, Poškos laiškai Al. Puzyrevs- 
kiui (137—141 psl); Vac. Biržiška, 
Dar iš prof. Andriaus Ugianskio ko- 
respondencijos (nebaigta) (141—145 
psl.); V. Maciūnas, Pr. Viksvos laiš- 
kas A. Baranauskui (145—148 psl.); 
A. Baranausko Laiškas „Aušros“ re- 
dakcijai  (patiekė Vac. Biržiška) 
(149—150 psl); P. Leonas, Laiškai Ma- 
tui Pranckevičiui 1885—1887 m. (su 
prof. P. Leono prierašais) (nebaigta) 
(151—167 psl). V. Dokumentai: Dio- 
nizo Poškos biografijai medžiaga 
(168—170 psl), Simano Stanevičiaus 
biografijai medžiaga (170—171 psl.), 
Lenkiškas protestas prieš kunigą len- 
ką 1845 m. (171—172 psl), Gen. gu- 
bernatoriaus Nazimovo 1857 m. lap- 
kričio 20 d. įsakymas (172—173 psl.), 
Peticija dėl spaudos leidimo (173—174 
psl). Visi šie dokumentai patiekti 
Vac. Biržiškos. Gale Mūsų Senovės 
1921—1922 m. turinys ir pavardžių ro- 
dyklė (sudarė I. Kisinas) (I—XXX 


psl). 


NAUJŲJŲ AMŽIŲ BAŽNYČIOS 
ISTORIJA, Parašė prof. D. P. Jaku- 
bėnas. VDU Evangelikų Teologijos 
Fakulteto leidinys Nr. 6. Kaunas. 
1936 m. 2624+-XIV psl. Kaina 3,50 Lt. 

ATHENAEUM. Redaktorius Juozas 
Eretas, Leidžia VDU Teologijos Filo- 
sofijos Fakulteto Filosofijos skyrius. 
VIII metai. VIII tomas. Kaunas, 1937 
m. 186 psl. ir 1 žemėlapis. Kaina 
5— Lt. Turinys: Juozas Tarvydas, 
Šatrijos Raganos Viktutės šaltiniai 

(1—40 psl); Petras Būtėnas, Ištiktu- 
kai — beforminiai emociniai veiksma- 
žodžiai (41—69 psl); Pranas Brende- 
ris, Baranausko stiliaus antikiškumas 
(70—80 psl.); Juozas Eretas, Marijos 
Pečkauskaitės laiškai Janinai Kai- 
riūkštytei - Tumėnienei (81—152 psl.); 
Juozas Eretas, Rėzos gimtinė (153— 
—186 psl.). 


LOGOS. Filosofijos žurnalas. XVII. 
1937 m, Nr. 1. Redaktorius prof. Dr. 
Pr. Dovydaitis. Leidžia VDU Teologi- 
jos Filosofijos Fakulteto Filosofijos 
skyrius. Kaunas. 112 psl. Turinys: 
Maceina A., Gamta ir kultūra (1—56 
psl.); Dovydaitis Pr., Šių laikų biolo- 
gų pažiūros į gyvybės reiškinius (ne- 
baigta)  (57—68 psl);  Kuraitis P. 
Antrasis tarptautinis tomistinės filo- 
sofijos kongresas (69—81 psl); Pan- 
kauskas J., Ugzdytinių tipai ir jų svar- 
ba pedagogikai (82—94 psl); Reinys 
M., Dvasinės būties problema (95— 
—112 psl.). 


SENOVĖ. Istorijos skyriaus darbai. 
III. Red. prof. L. Karsavinas. Huma- 
nitarinių Mokslų Fakulteto leidinys. 
Kaunas. 1937 m, 320 psl. "Turinys: 
J. Jakštas, Vakarų krikščionių min- 
tys apie Romos imperiją iki V am- 
žiaus. Istorinė literatūrinė studija. 
Disertacija VDU Humanitarinių 


Mokslų Fakulteto daktaro laipsniui 


gauti. į 
K. Grybauskas, V. D. U-to asisten- 
tas, G IR ARCHEGO- 


NINIAI AUGALAI. Augalų sistemati- 
kos pratybos darbams vadovėlis. Ma- 
tematikos Gamtos Fakulteto leidinys. 
Kaunas. 1937 m. 60 psl. 


VDU MATEMATIKOS GAMTOS 
FAKULTETO DARBAI 1937 M. 
T. XI, sąsiuv, I. Matematikos skyrius. 
Redaktorius e. o. prof. Ig. Končius. 
Kaunas. 1937 m. Turinys: O. E. Sta- 
naitis, Iš Lamė funkcijų teorijos 
(1—24 psl). 


VDU MATEMATIKOS GAMTOS 
FAKULTETO DARBAI 1937 m. T. 
XI, sąsiuv. 2. Geografijos skyrius, Re- 
daktorius e. o. prof. Ig. Končius. Kau- 
nas. 1937 m, Turinys: Kazys Bieliu- 
kas, Dovinės baseino ežerai. (25—164 
psl). 


VDU  MATEMATIKOS GAMTOS 
FAKULTETO DARBAI 1937 M. T. 
XI, sąsiuv. 3. Chemijos skyrius, Re- 
daktorius e. o. prof. Ig. Končius. Kau- 
nas. 1937 m, Turinys: Kazys Daukšas, 
Šarminių metalų osmatai. (165—230 
psl.); Dr. V. Cipseris, Galio - trichlo- 
ridas kaipo katalizatorius (231 pusla- 
pyje). j 


V. D. Universiteto bibliotekoj naujai gautos 
knygos ir žurnalai 


Abhandlungen aus dem gesamten 
Handelsrecht, Būrgerlichen Recht und 
Konkursrecht. H. 9—10. Stuttgart 
1936-7. Dž. 2341. 
Akty Kremonyų X—XIII vekov v s0- 
branii Akademii Nauk SSSR. Podgo- 
tovil k izdaniju S. A. Anninskij. 
Moskva, Leningrad 1937. XXIV + 
881 p. T. f. Inv. 165620. 


Archives d'histoire du droit orien- 
tal. T. I. Bruxelles, Paris 1937. 

T. f. Inv. 165546. 

Baker, J. N. L. — A History of 

Geographical Discovery and Explora- 
tion. Boston, New York. 5483 p. - 

D. 45170. 

Barth, K. — Die Aujerstehung der 
Toten. Miūnchen 1935. IV +129 p. 
Inv. 165517. 


Beihefte zur Zeitschrift fin ange- 
wandte Psychologie und Charakter- 
kunde. H. 71: Grassl — Die Willens- 
schwžche. Leipzig 1937. VI--254 p. 


D. 46395. 


Beihefte zur Zeitschrift fi ange- 
wandte Psychologie und  Charakter- 
kunde. H. 78: Schultze, O.; Schaar, 
Br. — Persėnlichkeit und Kindesal- 
ter.. Leipzig 1937. V+185 p. 


Inv. 165521. 


Bricout, P. — Micročnergėtiguė 
T. 1-2. Paris 1933. VI+-303; 429. 
D. 46368-9. 
Brocard, L. Les conditions gėnėra- 
les de Vactivitė ėconomigue. Paris 
1934. 605 p. Inv. 162755. 
Cagnat, R. — Cours d'ėpigraphie 
latine. Paris 1914, XXVII +-504 p. 
JInv. 162292. 
Collet, L. W. — Les lacs, leur mo- 
de de formationleurs eaux — leur 
destin. Paris 1925. XI-+-320 p. 
Inv. 162390. 


The Cooperative Movement in Rus- 
sia During the War. New Haven 
1929. XVI-+-420 p. D 46567. 

Cousin, G. — Ėtude expėrimentale 
de la diapause des insectes. Supplė- 
ment XV au Bulletin biologigue de 
France et de Belgigue. Paris 1932. 
341 p. Inv. 162749. 

Dauphin - Meunier, A. — La Ran- 
gue de France. Paris 1937. 254 p. 

Inv. 165617. 


De Launay; L. — Gėologie de la 


France. Paris 1921. XI--501 p. 
Inv. 162140. 


Deli'Isola, M. — Napolėon dans la“ 


„poėsie italienne ū partir de 1821. Pa- 
ris 1927. 375 p. D 46280. 
Despaux, A. — Les dėvaluations 
monėtaires dans Uhistoire. Paris 1936. 
463 p. Inv. 162302. 
The Effect of the World War upon 
the Commerce and Industry of Japan. 
New Haven 1929. XXIV +345 p. 
D 46570. 
Emin, A. — Turkey in the World 
War. New Haven 1950. XVIII +-310 p. 
D 46565. 
Encyklopedja nauk politycznych, 
t. I: A—D. Warszawa 1936. IV+ 
1006 p. Inv. 161222. 
G leeiijo ses podręczna prawa kar 
nego, t. I-II. Warszawa. 907 p. 
D 45284-5. 
Faure, J.; Siredey, A. — Traitė de 
gynėcologie "mėdico-chirurgicale. Pa- 
ris 1928. X-+1319 p. 
Inv. 162391. 


Fontaine, A, — French Industry 
During the War. New Haven 1926. 
XXIX -+477 p. D 46579. 

Fo ud, A. — La rationalisa- 
tion.  Etats-Unis-Allemagne. Paris 
1929. 255 p. Inv. 162235. 


Gillet, L. — La peinture en Europė 
au XVII s. Paris 1934. 444 p. 

Inv. 162564. 

Gratz, G.; Schūller, R. — The Eco- 

nomic Policy of Austria — Hungary 

During the War. New Haven 1928. 

XXIII +-286 p. D 46580. 

Handbuch der  experimentellen 

Pharmakologie. Bd. 3—5, Berlin 1937. 
276 p.; VI-+-228 p.; V+307 p. 

Inv. 160852. 

Inv. 161715. 

Inv. 165616. 

Jubilejnyj sbornik Russkago Ar- 

cheologičeskago obščestva v Korolev- 

stve Jugoslavii. Belgrad 1936. 349 p. 

Inv. 165562. 

Kasiske, K. — Die Siedlungstūtig- 

keit d. Deutschen Ordens im ėsthichen 

Preussen bis zum Jahre 1410. Konigs- 

berg 1934, XI+175 p. 
D 45982. 


Kobayashi, U. — The Basic Indus- 
tries and Social History of Japan, 


191;—1918. New Haven 1930. X+ 
280 p. D 46571. 
Konie, H. — Prawo  majątkowe 
malžeūskie. Warszawa 1933. 396 p. 
Inv. 165555. 


Lettres imėdites de Lamennais ū 
Montalembert avec un avant-propos 
et des notes par E. Forgues. Paris 
1898. XI-+-402 p. Inv. 162329. 

Martin, A.; Walter, G. — Catalo- 
gue de Uhistoire de la rėvolution fran- 
caise. t. I. Eerits de la pėriode rėvo- 
lutionnaire. Paris 1936. XIII +-595 p. 

Inv. 162379. 

Meuvret, J. — Le territoire de Me- 
mel et la politigue europėenmne. Paris 
1936. 86 p. Inv. 162429. 

Moore, J. B. — International Adju-- 
dications Ancient and Modern. Histo- 
ry and Documents. V. I-—6. New 
York, London 1929—33, 

D 46530-5. 


Neutestamentliche  Abhandlungen. 
Bd. 17. Heft 5: Dey, J. — Paliggene- 
sia. Minster 1937. XVI-+-187 p. 

Inv. 164836. 

Paton, E.; Gorbunov B.; Berštein, 
D. — Vpliv zsidalnich  maprug na 
močnist zvarnich konstrukcij. Kiiv 
1937. 147 p. Inv. 165590. 

Pociecha,  Wl. — Geneza holdu 
pruskiego (1467—1525). Gdynia 1937. 
IV+146 p. Inv. 165556. 

Polski slėwnik biografiezny, +. I. 

Koncertams Jūsų namuose ||| 


Didelis moderniškiau- 
sių Telefunken imtuvų 
pasirinkimas nuo Lt. 

:340— iki Lt 1.200,— | 

Kurį iš jų Jūs pasinhišite, 1 

"pareina nuo" J ūsų pačių. 2 

Gi mes žinome, kad Jūsų 4) 
pasirinktas Telefunken ||| 
taps Jūsų ištikimu muzikos | 
draugu. EU 


NKEN | 

